ÚSTAVNOPRÁVNY VÝBOR
NÁRODNEJ RADY SLOVENSKEJ REPUBLIKY
								 	82. schôdza
 	 	Číslo: CRD-2192/2018

518
U z n e s e n i e
Ústavnoprávneho výboru Národnej rady Slovenskej republiky
z 22. januára 2019

k návrhu skupiny poslancov Národnej rady Slovenskej republiky  na  vydanie ústavného zákona,  ktorým   sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (tlač 1234)

	Ústavnoprávny výbor Národnej rady Slovenskej republiky

	A.   s ú h l a s í 

                       s návrhom skupiny poslancov Národnej rady Slovenskej republiky  na  vydanie ústavného zákona,  ktorým   sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (tlač 1234);

	B.   o d p o r ú č a

		Národnej rade Slovenskej republiky
			návrh skupiny poslancov Národnej rady Slovenskej republiky  na  vydanie ústavného zákona,  ktorým   sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (tlač 1234) schváliť so zmenami a doplnkami uvedenými v prílohe tohto uznesenia; 

	C.  p o v e r u j e

	           predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky v druhom čítaní z 22. januára 2019 spolu s výsledkami rokovania ostatných výborov Národnej rady Slovenskej republiky do písomnej spoločnej správy výborov Národnej rady Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru. 

							                         Róbert Madej 
predseda výboru
overovatelia výboru:
Ondrej Dostál
Peter Kresák 
P r í l o h a
k uzneseniu Ústavnoprávneho 
výboru Národnej rady SR č. 518
z 22. januára 2019
____________________________

Pozmeňujúce a doplňujúce návrhy

k návrhu skupiny poslancov Národnej rady Slovenskej republiky  na  vydanie ústavného zákona,  ktorým   sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (tlač 1234)
________________________________________________________________________

1.	V čl. I, 7. bode sa v čl. 2 ods. 1 písm. zb) slovo „podpredsedov“ nahrádza slovom „podpredsedu“.

Podľa § 3 zákona č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov v znení neskorších predpisov má Úrad pre reguláciu elektronických komunikácií a poštových služieb jedného podpredsedu. 

2.	V čl. I, 11. bode sa v čl. 2 ods. 1 písm. ze) slovo „námestníkov“ nahrádza slovom „námestníka“ a slovo „Rady“ sa nahrádza slovom „rady“.

Podľa § 35 ods. 1 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov má Slovenský pozemkový fond jedného námestníka. 

3.	V čl. I, 11. bode  v čl. 2 ods. 1 písmeno zf) znie:
„zf) prezidenta Finančného riaditeľstva Slovenskej republiky,“.

Zosúladenie názvu verejnej funkcie s § 4 ods. 4 zákona                     č. 333/2011 Z. z. o orgánoch štátnej správy v oblasti daní, poplatkov a colníctva.

4.	V čl. I, 15. bode sa v čl. 2 ods. 1 písm. zp) slová „a Národnou radou“ nahrádzajú slovami „alebo Národnou radou“ a  na konci sa vypúšťajú slová „a členov výberovej komisie na obsadenie voľného miesta sudcu“.

Vypustenie sa navrhuje z dôvodu, že zákonom č. 152/2017 Z. z., ktorým sa novelizoval zákon č. 385/2000 Z. z. o sudcoch a prísediacich, sa  s účinnosťou od 1. júla 2017 upustilo od nominácie členov výberovej komisie na obsadenie voľného miesta sudcu Národnou radou Slovenskej republiky. 

5.	V čl. I, 21. bod znie: 
„21. V čl. 5 ods. 6 sa v prvej vete slová „Ustanovenie odseku 2 sa nevzťahuje“  nahrádzajú slovami „Ustanovenia odsekov 2 a 3 sa nevzťahujú“, slová „písm. p) a r)“ sa nahrádzajú slovami „písm. q) a s)“ a v druhej vete sa vypúšťajú slová „druhej vety“.“.

			Gramatická úprava.

6.	V čl. I sa za 21. bod vkladá nový 22. bod, ktorý znie:
„22. V čl. 5 ods. 7 sa slová „odsekov 1 a 2“ nahrádzajú slovami „odsekov 1 až 3“.“.
Nasledujúce body sa primerane prečíslujú.

Legislatívno-technická úprava v nadväznosti na zmenu v čl. I, 20. bode, kde bol doterajší čl. 5 ods. 2 rozdelený do  odsekov 2 a 3. 

7.	V čl. I sa za 23. bod vkladá nový 24. bod, ktorý znie:
„22. V čl. 7 ods. 1 písm. a) sa slová „čl. 5 ods. 1 a 2“ nahrádzajú slovami „čl. 5 ods.  1 až 3“.“.
Nasledujúce body sa primerane prečíslujú.

Legislatívno-technická úprava v nadväznosti na zmenu v čl. I, 20. bode, kde bol doterajší čl. 5 ods. 2 rozdelený do  odsekov 2 a 3. 

8.	V čl. I, 25. bode sa v čl. 7 ods. 1 písm. f) slová „popis daru ktorý prijal verejný funkcionár“ nahrádzajú slovami „popis daru alebo iných výhod, ktoré verejný funkcionár  prijal“.

				Spresnenie ustanovenia.

9.	V čl. I, 28. bode sa v čl. 7 ods. 4 písm. a) slová „vrátane ich druhu, katastrálne územie, číslo listu vlastníctva,“ nahrádzajú slovami „s uvedením jej druhu, vlastníckeho podielu, katastrálneho územia, čísla listu vlastníctva,“. 

				Spresnenie ustanovenia.

10.	V čl. I, 28. bode sa v čl. 7 ods. 4 písm. b) slová „je nad“ nahrádzajú slovom „presahuje“ a slová „vrátane jej druhu, vlastnícky podiel, a v prípade motorového vozidla aj továrenská značka a rok jeho výroby,“ sa nahrádzajú slovami „s uvedením jej druhu, vlastníckeho podielu, a v prípade motorového vozidla, aj továrenskej značky a roku jeho výroby,“. 

				Spresnenie ustanovenia.

11.	V čl. I, 28. bode sa v čl. 7 ods. 4 písm. c) slová „je nad“ nahrádzajú slovom „presahuje“ a  slová „vrátane ich druhu a vlastnícky podiel,“ sa nahrádzajú slovami „s uvedením ich druhu a vlastníckeho podielu,“. 

				Spresnenie ustanovenia.

12.	V čl. I, 28. bode sa v čl. 7 ods. 4 písm. d) slovo „nad“ nahrádza slovom „presahujúcej“ a slová „vrátane jeho druhu, dátumu jeho vzniku a výška jeho podielu“ sa nahrádzajú slovami „s uvedením jeho druhu, dátumu jeho vzniku a výšky jeho podielu,“. 

				Spresnenie ustanovenia.

13.	V čl. I, 28. bode sa v čl. 7 ods. 4 písm. e) slová „vrátane jej druhu, katastrálneho územia, čísla listu vlastníctva, roku začatia ich užívania a spôsob jej užívania,“ nahrádzajú slovami „s uvedením jej druhu, katastrálneho územia, čísla listu vlastníctva, roku začatia jej užívania a spôsobu jej užívania,“.

			Spresnenie ustanovenia.

14.	V čl. I, 28. bode sa v čl. 7 ods. 4 písm. f) slová „vrátane jej druhu, a v prípade motorového vozidla aj továrenskú značku a rok jeho výroby“ sa nahrádzajú slovami „s uvedením jej druhu,  a v prípade motorového vozidla, aj továrenskej značky a roku jeho výroby“. 

				Spresnenie ustanovenia.

15.	V čl. I, 30. bode úvodná veta znie: „V čl. 7 sa za odsek 5 vkladá nový odsek 6, ktorý znie:“.

			Legislatívno-technická úprava. 

16.	V čl. I, 30. bode sa v čl. 7 ods. 6 slová „mailová adresa“ nahrádzajú slovami „e-mailová adresa“ a vypúšťajú sa slová „a osobné údaje sa zverejňujú v rozsahu titul, meno, priezvisko a verejná funkcia, ktorú zastáva“.

Vypustenie sa navrhuje z dôvodu duplicity úpravy; táto úprava je už obsiahnutá v čl. 7 ods. 8 (doterajší odsek 7).

17.	V čl. I, 31. bode (čl. 7 ods. 7) sa v úvodnej vete slovo „znie“ nahrádza slovom „znejú“.

			Gramatická úprava. 

18.	V čl. I sa za 34. bod vkladá nový 35. bod, ktorý znie:
„35. V čl. 7 ods. 10 sa slová „odseku 4 písm. c) a d)“ nahrádzajú slovami „odseku 4 písm. c) až f)“. 

Úprava v nadväznosti na rozšírenie ustanovenia čl. 7 ods. 4 o nové písmená e) a f) (čl. I, 28. bod).
 
19.	V čl. I, 60. bode sa v čl. 10 ods. 1 za slová „Národná rada“ vkladajú slová „Slovenskej republiky“. 

			Legislatívno-technická úprava. 

20.	V čl. I, 63. bode nadpis nad čl. 11a znie: „Vzťah k správneho poriadku“ a slová „zákona o správnom poriadku“ sa nahrádzajú slovami „všeobecného predpisu o správnom konaní“.

			Legislatívno-technická úprava. 

21.	V čl. I, 64. bode sa v čl. 12b ods. 1  slová  „pred 1. januárom“ nahrádzajú slovami „od 1. januára“ a slová „je povinný do 30 dní odo dňa nadobudnutia účinnosti ústavného zákona účinného od 1. januára“  sa nahrádzajú slovami „je povinný do 31. januára“.

			Spresnenie ustanovenia.

22.	V čl. I, 64. bode sa v čl. 12b ods. 2 vypúšťajú slová „vo veciach rozporu osobného záujmu s verejným záujmom“.

Legislatívno-technická úprava vzhľadom na zavedenú legislatívnu skratku v čl. 9 ods. 1.

23.	V čl. I, 65. bode sa prílohe č. 1 vypúšťajú slová „- tlačivo AB“, nad jej názov sa vkladá slovo „Vzor“ a slová „Zastávané verejné funkcie“ sa nahrádzajú slovami „Vykonávaná verejná funkcia“ a v prílohe č. 2 sa vypúšťajú slová „- tlačivo C“ v názve slovo „oznámenia“ sa nahrádza slovom „Oznámenie“ a  slová „Zastávaná verejná funkcia“ sa nahrádzajú slovami „Vykonávaná verejná funkcia“. 

				Zosúladenie s textom ústavného zákona. 

24.	V čl. I, 65. bode sa v prílohe č. 1 v časti B) v písmene q) slová „poslanec mestského zastupiteľstva v Bratislave alebo v Košiciach“ nahrádzajú slovami „poslanec mestského zastupiteľstva“.
Zosúladenie s čl. 2 ods. 1 písm. q) ústavného zákona, ktoré sa vzťahuje na každého poslanca mestského zastupiteľstva, nielen na poslancov mestského zastupiteľstva Bratislavy a Košíc.

25.	V čl. II sa slová „1. januára 2019“ nahrádzajú slovami „1. januára 2020“. 
V tejto súvislosti sa vykoná aj úprava v čl. 12b (čl. I, 64. bod) a číslovka „2019“ sa v celom texte nahradí číslovkou „2020“ a číslovka „2018“ sa nahradí číslovkou „2019“. 
Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť ústavného zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)]. Vzhľadom na predmet úpravy sa navrhuje jej účinnosť od 1. januára 2020.